

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA: 024-02/23-01/9**

**URBROJ:2103-15-01-23-1**

**U Šandrovcu, 07.03.2023.**

**Z A P I S N I K**

**sa 16. sjednice Općinskog vijeća općine Šandrovac održane dana 07.03.2023.g. sa početkom u 19,00 sati na adresi Bjelovarska 6, 43227 Šandrovac, 1. kat. prostorija vijećnice.**

**Prisutni članovi Općinskog vijeća**

1. Tomislav Fleković-predsjednik
2. Nikola Radonić
3. Željko Đipalo
4. Katarina Blažeković
5. Goran Solar
6. Stjepan Kos
7. Slaven Kurtak
8. Damir Husnjak
9. Želimir Gluščić
10. i Nikola Halapa, zamjenik člana općinskog vijeća općine Šandrovac Mirka Bedeković koji je svoj mandat stavio u mirovanje.

**Ostali prisutni**:

1. Dario Halauš -- općinski načelnik Općine Šandrovac
2. Ivana Fočić – pročelnica Jedinstvenog upravnog odjela Općine Šandrovac
3. Sandra Sedlanić- zapisničar, administrativni referent JUO Općine Šandrovac

Predsjednik Općinskog vijeća Općine Šandrovac Tomislav Fleković pozdravio je sve prisutne, utvrdio da je na sjednici prisutno ­­­­­­­­9 vijećnika te da je kvorum potvrđen.

Predsjedavajući je predložio sljedeći Dnevni red 16. sjednice Općinskog vijeća općine Šandrovac, te je Dnevni red jednoglasno usvojen od strane Općinskog vijeća, bez nadopune:

**DNEVNI RED 16. SJEDNICE OPĆINSKOG VIJEĆA OPĆINE ŠANDROVAC**

1. Obavijest Mandatnog povjerenstva Općine Šandrovac,
2. Svečana prisega vijećnika,
3. Aktualni sat,
4. Usvajanje zapisnika sa 15. sjednice Općinskog vijeća Općine Šandrovac,
5. Odluka o I. izmjenama i dopunama Odluke o imenovanju potpisnika financijskih dokumenata Proračuna Općine Šandrovac,
6. Odluka o I. izmjenama i dopunama Odluke o izboru i imenovanju predsjednika i potpredsjednika Općinskog vijeća Općine Šandrovac,
7. Odluka o I. izmjenama i dopunama Odluke o izboru Povjerenstva za izbor i imenovanje Općine Šandrovac,
8. Davanje suglasnost na Izvješće o radu Općinskog načelnika općine Šandrovac za razdoblje od 01.06.2022. do 31.12.2022. godine,
9. Donošenje I. izmjena i dopuna Odluke o priključenju na komunalne vodne građevine na području Općine Šandrovac,
10. Donošenje I. izmjena i dopuna Odluke o cijeni priključka plina na području Općine Šandrovac,
11. Donošenje Odluke kojom se daje suglasnost za provedbu ulaganja u obnovu filtera i pumpe za pročišćavanje voda na bazenu „Gradina“ u Šandrovcu,
12. Izvješće o obavljenoj provjeri provedbe naloga i preporuka danih u reviziji učinkovitosti upravljanja i raspolaganja nogometnim stadionima i igralištima u vlasništvu JLS na području Bjelovarsko-bilogorske županije u 2017. i 2018. godini – u dijelu koji se odnosi na Općinu Šandrovac – daje se na znanje.

**Točka 1.**

**Obavijest Mandatnog povjerenstva Općine Šandrovac**

Vijećnica Katarina Blažeković i Predsjednica Mandatnog povjerenstva pročitala je i podnijela Općinskom vijeću Izvješće Mandatnog povjerenstva KLASA: 024-03/23-01/6, URBROJ: 2103-15-01-23-1 od 02.03.2023. godine, kojim je Mandatno povjerenstvo utvrdilo da je vijećnik Općinskog vijeća Općine Šandrovac Mirko Bedeković, OIB: 19247024070 na temelju odredbe članka 79. stavka 7. Zakona o lokalnim izborima dana 06. veljače 2023. godine Jedinstvenom upravnom odjelu Općine Šandrovac dostavio je pisanu obavijest ovjerenu kod javnog bilježnika Martine Dujmović iz Bjelovara pod brojem OV-353/2023 od 23.01.2023. godine u kojoj navodi da stavlja svoj mandat vijećnika u Općinskom vijeću općine Šandrovac u mirovanje iz osobnih razloga. Člana predstavničkog tijela izabranog na kandidacijskoj listi političke stranke zamjenjuje neizabrani kandidat s iste liste s koje je izabran, a određuje ga politička stranka koja je bila predlagatelj kandidacijske liste (članak 81. stavak 2. Zakona o lokalnim izborima). Stoga, umjesto vijećnika Mirka Bedeković koji je mandat stavio u mirovanje u Općinsko vijeće Općine Šandrovac kao vijećnik sa kandidacijske liste Hrvatske demokratske zajednice – HDZ u Općinsko vijeće Općine Šandrovac ulazi Nikola Halapa

**Točka 2.**

**Svečana prisega vijećnika**

Vijećnik Nikola Halapa prisegnuo je za vijećnika Općinskog vijeća Općine Šandrovac. Nakon prisege, vijećnik Nikola Halapa sudjeluje u radu sjednice Općinskog vijeća općine Šandrovac sa svim pravima vijećnika. Predsjednik Općinskog vijeća Općine Šandrovac Tomislav Fleković utvrdio je da je na sjednici i u daljnjem radu sudjeluje 10­­­­­­­ vijećnika.

**Točka 3.**

**Predsjedavajući je otvorio aktualni sat.**

\*\*Vijećnik Slaven Kurtak.“ Da li ste uspjeli pronaći neku veću prostoriju za potrebe Udruge umirovljenika? „.

\*Načelnik, Dario Halauš je odgovorio da nažalost nije pronašao mogućnost za novu prostoriju. Ponuđen im je prostor u Pupelici u trgovini, no to im je daleko.

\*\*Vijećnik Slaven Kurtak također je rekao da su u ulici Jarak kanali i grabe zakrčeni i da im je potrebno čišćenje.

\*Načelnik je odgovorio kao je to u planu čim vrijeme bude dozvolilo takve radove.

\*\*Vijećnik Nikola Radonić spomenuo je da bi trebalo popraviti put prema Šašnjevcu, te da ima upit iz naselja Lasovac za put na zemlje „Staro selo“.

\*Načelnik se zahvalio na ukazanom , te napomenuo kako su u planu i čišćenje i održavanje poljskih puteva odmah kad se vrijeme proljepša i dozvoli radove

**Točka 4.**

**Usvajanje zapisnika sa 15. sjednice Općinskog vijeća Općine Šandrovac**

U trenutku glasanja bilo je prisutno 10 vijećnika. Zapisnik sa 15. sjednice Općinskog vijeća Općine Šandrovac jednoglasno je usvojen sa 10 glasova ZA od strane Općinskog vijeća općine Šandrovac.

**(KLASA: 024-02/23-01/7; URBROJ: 2103-15-01-23-1 od 03.02.2023.)**

**Točka 5.**

**Odluka o I. izmjenama i dopunama Odluke o imenovanju potpisnika financijskih dokumenata Proračuna Općine Šandrovac**

U Odluci o imenovanju potpisnika financijskih dokumenata Proračuna Općine Šandrovac (KLASA:400-01/21-01/3, URBROJ: 2123-05-01-21-1 od 10.06.2021. – dalje: Odluka) članak 2. mijenja se i glasi:

Za potpisnike financijske dokumentacije za obavljanje platnog prometa Općine Šandrovac imenuju i ovlašćuju se:

1. DARIO HALAUŠ; LASOVAC, LASOVAC 58; rođ. 20.03.1990.; OIB: 29411791580, - općinski načelnik općine Šandrovac,

2. TOMISLAV FLEKOVIĆ; ŠANDROVAC, ZAGREBAČKA ULICA 6; rođ. 26.04.1985.; OIB: 34387239781, - predsjednik općinskog vijeća općine Šandrovac,

3. KATARINA BLAŽEKOVIĆ; RAVNEŠ, RAVNEŠ 12; rođ. 14.01.1991., OIB: 24352024447 - privremeni zamjenik općinskog načelnika općine Šandrovac.

U trenutku glasanja bilo je prisutno 10 vijećnika. Odluka o I. izmjenama i dopunama Odluke o imenovanju potpisnika financijskih dokumenata Proračuna Općine Šandrovac jednoglasno je usvojen sa 10 glasova ZA od strane Općinskog vijeća općine Šandrovac.

**(KLASA: 400-01/23-01/1; URBROJ: 2103-15-01-23-1 od 07.03.2023.)**

**Točka 6.**

**Odluka o I. izmjenama i dopunama Odluke o izboru i imenovanju predsjednika i potpredsjednika Općinskog vijeća Općine Šandrovac.**

U Odluci o izboru i imenovanju predsjednika i potpredsjednika Općinskog vijeća Općine Šandrovac (KLASA: 021-05/21-01/17, URBROJ:2123-05-01-21-1 od 10.06.2021. - dalje: Odluka) članak 2. mijenja se i glasi ; „Za potpredsjednika Općinskog vijeća Općine Šandrovac imenuje se Stjepan Kos.“

U trenutku glasanja bilo je prisutno 10 vijećnika. Odluka o I. izmjenama i dopunama Odluke o izboru i imenovanju predsjednika i potpredsjednika Općinskog vijeća Općine Šandrovac usvojena je sa 7 glasova ZA i 3 glasa SUZDRŽAN (Fleković, Solar, Kurtak) od strane Općinskog vijeća općine Šandrovac.

**(KLASA: 024-02/23-01/11; URBROJ: 2103-15-01-23-1 od 07.03.2023.)**

**Točka 7.**

**Odluka o I. izmjenama i dopunama Odluke o izboru Povjerenstva za izbor i imenovanje Općine Šandrovac.**

U Odluci o izboru Povjerenstva za izbor i imenovanje Općine Šandrovac (KLASA: 021-05/21-01/16, URBROJ:2123-05-01-21-1 od 10.06.2021.- dalje: Odluka) članak 1. mijenja se i glasi: **„Članak 1.** U Povjerenstvo za izbor i imenovanje Općine Šandrovac biraju se:

1.NIKOLA HALAPA, predsjednik

2.ŽELJKO ĐIPALO, član

3.NIKOLA RADONIĆ, član“

U trenutku glasanja bilo je prisutno 10 vijećnika. Odluka o I. izmjenama i dopunama Odluke o izboru Povjerenstva za izbor i imenovanje Općine Šandrovac jednoglasno je usvojena sa 10 glasova ZA od strane Općinskog vijeća općine Šandrovac.

**(KLASA: 024-02/23-01/12; URBROJ: 2103-15-01-23-1 od 07.03.2023.)**

**Točka 8.**

**Davanje suglasnost na Izvješće o radu Općinskog načelnika općine Šandrovac za razdoblje od 01.07.2022. do 31.12.2022. godine**

U trenutku glasanja bilo je prisutno 10 vijećnika. Izvješće o radu Općinskog načelnika općine Šandrovac za razdoblje od 01.07.2022. do 31.12.2022. godine jednoglasno je usvojeno sa 10 glasova ZA od strane Općinskog vijeća općine Šandrovac.

**(****KLASA: 024-01/23-01/1; URBROJ: 2103-15-01-23-1 od 07.03.2023.)**

**Točka 9.**

**Donošenje I. izmjena i dopuna Odluke o priključenju na komunalne vodne građevine na području Općine Šandrovac.**

Radove na izvedbi vodovodnog i/ili kanalizacijskog priključka izvodi Isporučitelj i njegov ugovaratelj, a stvarni trošak izvedbe priključka snosi podnositelj zahtjeva za priključenje i plaća ga Općini Šandrovac.

Isporučitelj je izvođač strojarskog dijela priključka, a ugovaratelj Isporučitelja izvođač građevinskog dijela priključka (uključujući i radove bušenja ili prekopa preko ceste).

Isporučitelj i njegov ugovaratelj dužni su Općini Šandrovac izdati račun za izvršeni posao, koji sadrži obračun stvarnih troškova rada i utrošenog materijala na izvedbi radova iz stavka 1. ovoga članka.

Vlasnik ili investitor građevine može izvesti građevinske radove koji su potrebni za priključenje građevine, uz uvjet da se radovi koje on izvodi odnosno organizira, obave zakonito i prema pravilima struke, uz nadzor ovlaštene osobe isporučitelja vodnih usluga i uz prethodnu suglasnost Općine Šandrovac ako se radovi izvode u pojasu lokalnih-nerazvrstanih cesta odnosno od Županijske uprave za ceste, ako se radovi izvode u pojasu županijskih cesta.

Podnositelj zahtjeva obvezan je odmah pri potpisu Ugovora o priključenju, a najkasnije prije početka radova na izgradnji priključka, platiti Općini Šandrovac cjelokupni iznos za radove na izgradnji priključka, odnosno u slučaju obročnog plaćanja, prve dvije rate, sve sukladno Ugovoru o priključenju.

Cijena izgradnje prvog priključka iznosi 800,00 eura za izvođenje građevinskih i strojarskih radova, a plativa je jednokratno ili u 6 uzastopnih rata.

Cijena izgradnje drugog priključka iznosi 560,00 eura za izvođenje građevinskih i strojarskih radova, a plativa je jednokratno ili u 4 uzastopne rate.

Cijena izgradnje trećeg priključka iznosi 480,00 eura za izvođenje građevinskih i strojarskih radova, a plativa je jednokratno ili u 3 uzastopne rate.

Pravo na drugi i treći priključak imaju članovi istog kućanstva sa prebivalištem na području općine Šandrovac, za potrebe vikendica, kuća za odmor i gospodarskih objekata.

Radi ostvarenja prava na drugi i treći priključak, članovi kućanstva dokazuju ispunjenje uvjeta iz stavka 5. ovog članka potvrdom o prebivalištu za sve odrasle članove kućanstva.

Svi ugovori u kojima je ugovorena obročna otplata cijene priključka, sklapaju se kao solemnizirane isprave. Trošak solemnizacije snosi podnositelj zahtjeva.

U slučaju da podnositelj zahtjeva kasni sa otplatom dvije uzastopne rate, Općina Šandrovac ovlaštena je dati nalog distributeru za privremeno isključenje sa mreže i istodobno podnijeti prijedlog za ovrhu temeljem pravomoćne solemnizirane isprave radi naplate cjelokupnog iznosa neplaćenog duga.

U trenutku glasanja bilo je prisutno 10 vijećnika. I. izmjene i dopune Odluke o priključenju na komunalne vodne građevine na području Općine Šandrovac jednoglasno su usvojene sa 10 glasova ZA od strane Općinskog vijeća općine Šandrovac.

**(KLASA: 325-01/23-01/1; URBROJ: 2103-15-01-23-1 od 07.03.2023.)**

**Točka 10.**

**Donošenje I. izmjena i dopuna Odluke o cijeni priključka plina na području Općine Šandrovac.**

Ovom Odlukom određuje se visina cijene priključka na plinsku mrežu u vlasništvu Općine Šandrovac koju plaćaju pravne i fizičke osobe kao nositelji investicije.

Visina cijene priključka na plinsku mrežu iznosi 600,00 eura plativo u jednokratnom iznosu ili na najviše 3 jednake rate. Prava i obveze Općine Šandrovac i naručitelja investicije izgradnje priključka na plinsku mrežu regulirati će se Ugovorom. Ugovor sa Općinom Šandrovac sklapa se nakon što operator plinskog distribucijskog sustava izda **suglasnost za priključenje na plinski distribucijski sustav. Radovima na izgradnji distribucijskog sustava ne može se pristupiti sve dok nositelj investicije ne plati u cijelosti priključak na plinsku mrežu.**

U trenutku glasanja bilo je prisutno 10 vijećnika. I. izmjene i dopune Odluke o cijeni priključka plina na području Općine Šandrovac jednoglasno su usvojene sa 10 glasova ZA od strane Općinskog vijeća općine Šandrovac.

**(KLASA: 310-01/23-01/7; URBROJ: 2103-15-01-23-1 od 07.03.2023.)**

**Točka 11.**

**Donošenje Odluke kojom se daje suglasnost za provedbu ulaganja u obnovu filtera i pumpe za pročišćavanje voda na bazenu „Gradina“ u Šandrovcu.**

Općinsko vijeće Općine Šandrovac daje suglasnost za provedbu ulaganja u obnovu filtera i pumpe za pročišćavanje vode na bazenu „Gradina“ u Šandrovcu, na adresi Bjelovarska 37, izgrađenom na k.č.br. 1559/1, k.o. Šandrovac, vlasništvo općine Šandrovac

Općinsko vijeće Općine Šandrovac daje suglasnost za prijavu projekta „Obnova sustava za filtraciju i pročišćavanje vode na bazenu Gradina u Šandrovcu“ na natječaj Ministarstva prostornog uređenja, graditeljstva i državne imovine za poticanje razvoja komunalnog gospodarstva i ujednačavanje komunalnog standarda u 2023. godini. Procijenjena vrijednost projekta obnove filtera i pumpe za pročišćavanje vode na bazenu „Gradina“ u Šandrovcu, odnosi se na izvođenje radova na investicijskom održavanju komunalne infrastrukture vrijedan je 30.000,00 eura.

U trenutku glasanja bilo je prisutno 10 vijećnika. Odluka kojom se daje suglasnost za provedbu ulaganja u obnovu filtera i pumpe za pročišćavanje voda na bazenu „Gradina“ u Šandrovcu jednoglasno je usvojena sa 10 glasova ZA od strane Općinskog vijeća općine Šandrovac.

**(KLASA: 406-01/23-01/1; URBROJ: 2103-15-01-23-1 od 07.03.2023.)**

**Točka 12.**

**Izvješće o obavljenoj provjeri provedbe naloga i preporuka danih u reviziji učinkovitosti upravljanja i raspolaganja nogometnim stadionima i igralištima u vlasništvu JLS na području Bjelovarsko-bilogorske županije u 2017. i 2018. godini – u dijelu koji se odnosi na Općinu Šandrovac – daje se na znanje**

Ova Odluka je dostavljena na znanje i o njoj se ne glasa.

**Zapisničar**

**Sandra Sedlanić**

**Završeno u 19,36h**

**Općinsko vijeće Općine Šandrovac**

**Predsjednik Općinskog vijeća**

**Tomislav Fleković**